b'\n_START_ARTICLE_\nRegatta\n_START_PARAGRAPH_\nRegatta eller seilas er en eller flere konkurranser mellom b\xc3\xa5ter p\xc3\xa5 vann eller hav. Regattaer for s\xc3\xa5vel motordrevne som ikke motordrevne b\xc3\xa5ter forekommer, dog er seil- eller rob\xc3\xa5tsregattaer vanligst. Termen anvendes ogs\xc3\xa5 for de festligheter som skjer f\xc3\xb8r, under, og etter selve konkurransen.\n_START_SECTION_\nSeiling i Norge\n_START_PARAGRAPH_\nI Norge er den st\xc3\xb8rste regattaen F\xc3\xa6rderseilasen med Kongelig Norsk Seilforening (KNS) som arrang\xc3\xb8r, og har over 1\xc2\xa0000 deltagende b\xc3\xa5ter. I tillegg foreg\xc3\xa5r det flere st\xc3\xb8rre regattaer, b\xc3\xa5de lengre havseilaser, som Shetland Race og Hovdan Skagen. Videre arrangeres lokale regattaer hos de fleste seilforeninger. Det er Norges Seilforbund som er \xc3\xb8verste myndighet i Norge, og alle klubber og foreninger er underlagt seilforbundet. Internasjonalt er det the International Sailing Federation (ISAF) som er \xc3\xb8verste myndighet. ISAF har blant annet ansvaret for de store mesterskapene, og de omfattende Kappseilingsreglene, som revideres hvert fjerde \xc3\xa5r. Den gjeldene versjonen er fra 2013 til 2016. _NEWLINE_I tillegg til st\xc3\xb8rre lokale regatter, er det vanlig \xc3\xa5 ha noen faste regattadager lokalt i klubbene i seilsesongen. De fleste seilaser med kj\xc3\xb8lb\xc3\xa5t benytter LYS som handicapsystem for resultatberegning._NEWLINE_I Nord-Norge er Vestfjordseilasen st\xc3\xb8rst med 112 deltagende b\xc3\xa5ter i 2007.'